Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2010 M. GRUODŽIO 15 D. NUTARIMO NR. 1771 „DĖL NEVEIKSNIŲ IR RIBOTAI VEIKSNIŲ ASMENŲ REGISTRO REORGANIZAVIMO IR NEVEIKSNIŲ IR RIBOTAI VEIKSNIŲ ASMENŲ REGISTRO NUOSTATŲ PATVIRTINIMO“ PAKEITIMO

2020 m. liepos 8 d. Nr. 769

Vilnius

Lietuvos Respublikos Vyriausybė nutaria:

1. Pakeisti Neveiksnių ir ribotai veiksnių asmenų registro nuostatus, patvirtintus Lietuvos Respublikos Vyriausybės 2010 m. gruodžio 15 d. nutarimu Nr. 1771 „Dėl Neveiksnių ir ribotai veiksnių asmenų registro reorganizavimo ir Neveiksnių ir ribotai veiksnių asmenų registro nuostatų patvirtinimo“:

1.1. Pripažinti netekusiu galios 11.4 papunktį.

1.2. Pakeisti 65 punktą ir jį išdėstyti taip:

„65. Už Registro objektų Registre įregistravimą, išregistravimą ir Registro duomenų pakeitimo įrašymą pagal duomenų teikėjo pranešimą mokamas Lietuvos Respublikos Vyriausybės nustatyto dydžio atlyginimas, išskyrus Valstybės informacinių išteklių valdymo įstatyme nurodytus atvejus. Atlyginimo mokėjimo tvarką nustato Registro tvarkytojas.“

1.3. Pakeisti 82.2 papunktį ir jį išdėstyti taip:

„82.2. užsakomųjų Registro duomenų rinkinių.“

1.4. Pakeisti 85 punktą ir jį išdėstyti taip:

„85. Registro duomenys ir (ar) dokumentų kopijos teikiami atlygintinai, išskyrus Valstybės informacinių išteklių valdymo įstatyme nurodytus atvejus. Atlyginimo mokėjimo tvarką nustato Registro tvarkytojas.“

1.5. Pakeisti 88 punktą ir jį išdėstyti taip:

„88. Registro tvarkytojas Registro išrašus ir Registrui pateiktų dokumentų kopijas turi pateikti (išsiųsti paštu, elektroniniu būdu, perduoti kitomis ryšių priemonėmis, kuriomis galima tinkamai identifikuoti duomenų prašantį asmenį ir užtikrinti teksto apsaugą, arba asmeniškai) ne vėliau kaip per 3 darbo dienas nuo prašymo gavimo, o užsakomuosius Registro duomenų rinkinius – per 14 darbo dienų nuo prašymo gavimo.“

1.6. Pakeisti 89 punktą ir jį išdėstyti taip:

„89. Pagal Registro tvarkytojo ir Registro duomenų gavėjų sutartis (daugkartinio teikimo atveju), kuriose nurodytos Nuostatų 91 punkte nustatytos sąlygos (toliau – Sutartis), Registro duomenys teikiami elektroniniu būdu. Registro duomenų gavėjas, kuriam duomenys teikiami elektroniniu būdu pagal Sutartį, norėdamas gauti Registre suteiktų paslaugų išklotinę, Registro tvarkytojui turi pateikti rašytinį prašymą ir sumokėti Lietuvos Respublikos Vyriausybės nustatyto dydžio atlyginimą.“

2. Šis nutarimas įsigalioja 2020 m. spalio 1 d.

Ministras Pirmininkas	Saulius Skvernelis

Teisingumo ministras	Elvinas Jankevičius